OPĆINA STUBIČKE TOPLICE (OIB:15490794749)sa sjedištem u Stubičkim Toplicama, Viktora Šipeka 16, koju zastupa općinski načelnik Josip Beljak, dipl.ing.agr. (u daljnjem tekstu: Davatelj stipendije), s jedne strane

i

##### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(OIB:\_\_\_\_\_\_\_\_\_\_\_\_\_\_\_\_\_\_\_\_\_) iz Stubičkih Toplica, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (u daljnjem tekstu: Korisnik) i njegov roditelj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(OIB:\_\_\_\_\_\_\_\_\_\_\_\_\_\_\_\_\_\_\_\_\_) iz Stubičkih Toplica, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kao solidarni dužnik, s druge strane

sklopili su dana \_\_\_\_. prosinca 2018. godine u Stubičkim Toplicama sljedeći

**UGOVOR O STIPENDIRANJU**

**Članak 1.**

1. Ovim Ugovorom uređuju se međusobna prava i obveze Davatelja stipendije i Korisnika u akademskoj godini 2018./2019.

**Članak 2.**

1. Ugovorne strane suglasno utvrđuju da je Korisnik kao redovan student \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ na temelju Odluke načelnika KLASA:604-01/18-01/02, URBROJ:2113/03-03-18-8 od 05. prosinca 2018. godine, ostvario pravo na stipendiju Općine Stubičke Toplice za redovne studente u akademskoj godini 2018./2019.

**Članak 3.**

1. Ugovorne strane suglasno utvrđuju da je Korisnik stipendije uz zahtjev podnio izjavu da ne prima drugu stipendiju ili novčanu pomoć za školovanje od drugih isplatitelja, zbog koje bi Općina Stubičke Toplice bila u obvezi obračunati i uplatiti doprinose, poreze ili druga javna davanja sukladno odredbama Zakona o porezu na dohodak i Pravilnika o porezu na dohodak.
2. Ukoliko je korisnik u zahtjevu naveo netočne podatke vezano uz stavak 1. ovoga članka, ili naknadno primi stipendiju ili drugu novčanu pomoć za školovanje od drugih isplatitelja, javna davanja je obvezan uplatiti sam Korisnik, odnosno zakonski zastupnik Korisnika, a ovaj Ugovor se raskida u trenutku nastanka obveze obračuna.

**Članak 4.**

1. Davatelj stipendije se obvezuje isplaćivati Korisniku stipendiju obročno, u mjesečnim obrocima od 500,00 kuna (slovima: petsto kuna), za razdoblje od mjeseca rujna 2018. godine do zaključno mjeseca svibnja 2019. godine.

**Članak 5.**

1. Mjesečni novčani iznos iz članka 4. ovog Ugovora, Davatelj stipendije isplaćivat će na žiro/tekući račun Korisnika broj HR\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_koji se vodi kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ banke,najkasnije do petog dana u mjesecu za tekući mjesec.
2. Iznimno od odredbe prethodnog stavka, mjesečni iznosi stipendije za rujan, listopad i studeni, isplatit će se u prosincu 2018. godine, zajedno sa isplatom za prosinac, i to najkasnije do 31. prosinca 2018. godine.

**Članak 6.**

1. Korisnik stipendije se obvezuje redovno školovati po programu fakulteta i završiti školovanje u redovnom roku.

**Članak 7.**

1. Korisnik se obvezuje odmah po upisu na sljedeću nastavnu godinu, a najkasnije do 15. listopada 2019. godine, dostaviti Jedinstvenom upravnom odjelu Općine Stubičke Toplice potvrdu fakulteta da je redovno upisan u sljedeću, višu, nastavnu godinu.

**Članak 8.**

1. Korisnik gubi pravo na stipendiju i dužan je vratiti primljenu stipendiju:

* ako prekine školovanje, što podrazumijeva i da nije dostavio potvrdu sukladno članku 7. ovog Ugovora,
* ako odseli s područja Općine Stubičke Toplice,
* ako odbije ponudu za posao koji mu ponudi Općina Stubičke Toplice, a čije obavljanje organizira Općina Stubičke Toplice tijekom ljetnih ili zimskih praznika i namijenjen je da ga obavljaju učenici i studenti honorarno,
* kada odbije ponuđeno zaposlenje u struci za koju se školovao na području Općine Stubičke Toplice po uputi Hrvatskog zavoda za zapošljavanje ili druge pravne osobe,
* kada u roku od tri mjeseca nakon završenog školovanja ne podnese dokaz da se zaposlio na području Općine Stubičke Toplice, osim ako ne postoji potreba za zanimanjem za koje se školovao.

1. Korisnik je dužan vratiti cjelokupan iznos primljenih stipendija, zajedno sa zakonskom zateznom kamatom, tekućom od isplate svakog pojedinog obroka stipendije do povrata, koja se računa primjenom odredbe članka 29. st. 2 . Zakona o obveznim odnosima, pod prijetnjom ovrhe.
2. Rok vraćanja iznosa primljenih stipendija iznosi polovicu vremena od vremena primanja stipendija.
3. O nastanku obveze vraćanja stipendije, iznosu i roku vraćanja primljene stipendije, Jedinstveni upravni odjel donijet će posebno rješenje.

**Članak 9.**

1. Ugovorne strane suglasno utvrđuju da Korisnik i njegov roditelj solidarno odgovaraju u slučaju nastanka obveze povrata primljene stipendije i da Davatelj stipendije ispunjenje te obveze u cijelosti može zahtijevati kako od Korisnika tako i od njegovog roditelja.

**Članak 10.**

1. Korisnik se obvezuje nakon završenog školovanja zaposliti se na području Općine Stubičke Toplice i odraditi onoliko vremena koliko je primao stipendiju od Općine Stubičke Toplice.

**Članak 11.**

1. Odredbe ovog Ugovora o obvezi vraćanja primljene stipendije ne primjenjuju se u slučajevima nastanka izvanrednih okolnosti na koje Korisnik nije mogao utjecati, a zbog kojih nije bio u mogućnosti nastaviti školovanje odnosno zaposliti se (na primjer dugotrajna bolest Korisnika).
2. O nastanku okolnosti iz prethodnog stavka ovog članka, Korisnik je dužan bez odgode obavijestiti Davatelja stipendije te mu dostaviti dokaz o nastanku izvanrednih okolnosti.
3. U opravdanim slučajevima Jedinstveni upravni odjel Općine Stubičke Toplice će rješenjem utvrditi mirovanje isplate povrata stipendije odnosno da vraćanje stipendije nije moguće.

**Članak 12.**

1. Korisnik se oslobađa obveze povrata primljene stipendije i u slučaju ako se u roku od tri mjeseca od kad je završio školovanje ne zaposli na području Općine Stubičke Toplice iz razloga što ne postoji potreba za zanimanjem za koje se školovao.

**Članak 13.**

1. Davatelj stipendije ima pravo jednostrano raskinuti ovaj Ugovor u svim slučajevima nastupa okolnosti koje uzrokuju obvezu Korisnika na vraćanje primljene stipendije, za koje Davatelj stipendije sazna.

**Članak 14.**

1. Sve eventualne sporove nastale iz ovog Ugovora ugovorne strane nastojat će riješiti sporazumno, a ako u tome ne uspiju, ugovara se mjesna nadležnost stvarno nadležnog suda prema sjedištu Davatelja stipendije.

**Članak 15.**

1. Ugovorne strane kao znak prihvaćanja prava i obveza iz ovog Ugovora, isti vlastoručno potpisuju.

**Članak 16.**

1. Ovaj Ugovor stupa na snagu danom obostranog potpisa.

**Članak 17.**

1. Ovaj Ugovor sastavljen je u tri (3) istovjetna primjerka, od kojih svaka ugovorna strana zadržava po jedan primjerak.

KLASA:UP/I-604-01/18-01/

URBROJ: 2113/03-03-18-2

U Stubičkim Toplicama, \_\_\_\_.12.2018.

|  |  |
| --- | --- |
| Korisnik: | Za Davatelja stipendije: |
| Roditelj Korisnika: | OPĆINSKI NAČELNIK  Josip Beljak, dipl.ing.agr. |